AIŠKINAMASIS RAŠTAS

Dėl įgaliojimų Molėtų rajono savivaldybės atstovui dalyvauti uždarosios akcinės bendrovės „Molėtų šiluma“ visuotiniame akcininkų susirinkime suteikimo

**1. Parengto tarybos sprendimo projekto tikslai ir uždaviniai**

UAB „Molėtų šiluma“ (toliau – Bendrovė) 2017 m. kovo 24 d. raštu Nr. 8-101 „Lydraštis siunčiamų dokumentų dėl UAB „Molėtų šiluma“ akcininkų susirinkimo“ informavo, kad 2017 m. balandžio 28 d. vyks eilinis visuotinis akcininkų susirinkimas. Susirinkimo darbotvarkė:

1. Bendrovės 2016 metų metinio pranešimo tvirtinimas.

2. Auditoriaus ataskaita ir išvados dėl bendrovės 2016 metų finansinių ataskaitų rinkinio.

3. Bendrovės 2016 metų audituoto metinių finansinių ataskaitų rinkinio tvirtinimas.

4. Bendrovės 2016 metų pelno (nuostolio) paskirstymo tvirtinimas.

5. Bendrovės valdybos nario rinkimai.

1 darbotvarkės klausimas nepriskiriamas visuotinio akcininkų susirinkimo kompetencijai, todėl sprendimo projekte dėl šio klausimo Molėtų rajono savivaldybės atstovui nesuteikiama balsavimo teisė. 2 darbotvarkės klausimu bus išklausytas pranešimas. 3 ir 4 darbotvarkės klausimais Savivaldybės atstovas balsuos už 2016 metų audituoto metinių finansinių ataskaitų rinkinio tvirtinimą ir 2016 m. pelno (nuostolių) paskirstymą. 6 darbotvarkės klausimu bus balsuojama už valdybos nario Mariaus Jakubausko atšaukimą kadencijai nesibaigus ir valdybos nario rinkimą. 2017 m. kovo 13 d. Marius Jakubauskas raštu informavo apie atsistatydinimą iš valdybos nario pareigų (pridedama). Molėtų rajono savivaldybės administracija 2017 m. balandžio 18 d. raštu Nr. B88-12 „Dėl valdybos nario pasiūlymo į UAB „Molėtų šiluma“ valdybą“ (pridedama) siūlo Bendrovės valdybos nare išrinkti Molėtų rajono savivaldybės administracijos Turto skyriaus specialistę Vandą Aleksiejūnienę

Molėtų rajono savivaldybė Bendrovėje ataskaitiniais finansiniais metais valdė 1 187 406 paprastąsias vardines 2,9 euro nominalios vertės akcijas, kurios suteikia 99,99 proc. balsų. Į visuotinį akcininkų susirinkimą deleguojamas Molėtų rajono savivaldybės administracijos direktorius Saulius Jauneika.

2016 metams Bendrovei buvo nustatyti šie tikslai:

1. Gavus ES struktūrinių fondų paramą, pradėti investicinio projekto „Šilumos tiekimo tinklų infrastruktūros modernizacija Ąžuolų g. – Vilniaus g., Molėtų mieste“ vykdymą. Prie investicinio projekto „Šilumos tiekimo tinklų infrastruktūros modernizacija Ąžuolų g. – Vilniaus g., Molėtų mieste“ vykdymo prisidėti nuosavomis Bendrovės lėšomis.

Praėjusių metų gruodžio 21 d. su LVPA pasirašyta sutartis dėl su Europos Sąjungos investicinių fondų finansine parama vykdomo projekto „Šilumos tiekimo tinklų infrastruktūros modernizacija Ąžuolų g. – Vilniaus g., Molėtų mieste“ įgyvendinimo. Projekte numatyta rekonstruoti šilumos tiekimo trasas nuo Ąžuolų iki Vilniaus gatvės, trasos ilgis 1 987,5 m. 2017 m. vasario mėn. buvo atliktas konkursas darbų rangovo parinkimui įgyvendinant šį projektą. Viešą konkursą laimėjo UAB „Ligaja“ ir UAB "Ukmergės inžinerija" veikiančios pagal jungtinės veiklos sutartį. Darbus pasiūlyta atlikti už 765 100 eurų. Trasos rekonstrukcijos darbus numatoma pradėti 2017 m. gegužės mėn. Prie Projekto Bendrovė prisidės nuosavomis lėšomis.

1. Prijungti naujus šilumos vartotojus.

2016 metais prie miesto centrinio šildymo prijungti 5 gyvenamieji namai (kotedžai) Pušyno g.

1. Planuotas Bendrovės 2016 m. finansinis veiklos rezultatas- 31,4 tūkst. euro pelnas.

2016 metais bendrovė gavo 1 240 128 Eur pajamų (2015 m. – 1 247 431 Eur), išlaidos sudarė 1 148 098 Eur (2015 m. – 1 153 234 Eur). Pelnas prieš apmokestinimą sudaro 103 189 Eur., grynasis pelnas 92 030 Eur.

Bendrovės direktorius už praėjusių metų veiklą atsiskaitė Savivaldybės vadovams. Bendrovės veikla įvertinta labai gerai.

2017 metams Bendrovei nustatyti šie tikslai:

1. Sėkmingai įgyvendinti investicinį projektą „Šilumos tiekimo tinklų infrastruktūros modernizacija Ąžuolų g. – Vilniaus g., Molėtų mieste“.
2. Atlikti Naujasodžio k. katilinės remonto darbus. Remontuojant katilinę vandens šildymo katilą pakeisti nauju, medžio granules kurui naudojančiu katilu.
3. Planuojamas finansinis veiklos rezultatas – 32,5 tūkst. Eur pelnas.

Parengto sprendimo projekto tikslas – Molėtų rajono savivaldybės tarybos įgaliojimas atstovauti Molėtų rajono savivaldybei UAB „Molėtų šiluma“ eiliniame visuotiniame akcininkų susirinkime ir balsuoti už priimant sprendimus 3, 4 ir 5 darbotvarkės klausimais. Sprendimų projektai pridedami.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 3 dalies 9 punktas, 48 straipsnio 2 dalis;

Lietuvos Respublikos akcinių bendrovių įstatymo 14 straipsnio 7 dalis, 20 straipsnio 1 dalies 3, 4, 9 ir 10 punktai, 21 straipsnio 1 ir 8 dalys, 58 straipsnio 2 dalis, 59 straipsnio 1 ir 2 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracijos direktorius Saulius Jauneika.

Uždaroji akcinė bendrovė „Molėtų šiluma“.